1. **R E P U B L I K A H R V A T S K A**
2. **VUKOVARSKO-SRIJEMSKA ŽUPANIJA**
3. **OPĆINA BABINA GREDA**
4. **OPĆINSKO VIJEĆE**
5. KLASA: 302-02/22-01/15
6. URBROJ: 2196-7-01-22-1
7. Babina Greda, 07. lipnja 2022. godine

Temelju članka 18. Statuta Općine Babina Greda („Sl. vjesnik“11/09, 04/13, 03/14, 01/18, 13/18, 27/18-pročišćeni tekst, 21A/19, 03/20 i 04/21), Općinsko vijeće Općine Babina Greda, na svojoj 11. sjednici dana 07. lipnja 2022. godine, donosi:

**O D L U K U**

**o donošenju Programa potpore poljoprivredi i ruralnom razvoju**

**Općine Babina Greda za 2022. godinu**

Članak 1.

Strateškim okvirom „Strategija pametnog sela Općine Babina Greda 2021-2027“ istaknuto je sljedeće: Specifični cilj 3: Razviti pametnu, okolišno obazrivu i ekonomski učinkovitiju poljoprivredu, te donosi se Program potpore poljoprivredi i ruralnom razvoju Općine Babina Greda za 2022. godinu.

Članak 2.

Program potpore poljoprivredi i ruralnom razvoju Općine Babina Greda za 2022. godinu je sastavni dio ove odluke.

Članak 3.

Ovaj Program stupa na snagu osmog dana od dan objave u „Službenom vjesniku“ Vukovarsko-srijemske županije.

**Predsjednik Općinskog vijeća**

Tomo Đaković

1. **R E P U B L I K A H R V A T S K A**
2. **VUKOVARSKO-SRIJEMSKA ŽUPANIJA**
3. **OPĆINA BABINA GREDA**
4. **OPĆINSKO VIJEĆE**
5. KLASA: 302-02/22-01/15
6. URBROJ: 2196-7-01-22-1
7. Babina Greda, 07. lipnja 2022. godine

Program potpore poljoprivredi i ruralnom razvoju

Općine Babina Greda

za 2022. godinu

**Babina Greda, 07. lipanj, 2022. godine**

Temelju članka 18. Statuta Općine Babina Greda („Sl. vjesnik“11/09, 04/13, 03/14, 01/18, 13/18, 27/18-pročišćeni tekst, 21A/19, 03/20 i 04/21), Općinsko vijeće Općine Babina Greda, na svojoj 11. sjednici dana 07. lipnja 2022. godine, donosi:

**Program potpore poljoprivredi i ruralnom razvoju**

**Općine Babina Greda za 2022. godinu**

OPĆE ODREDBE

**Članak 1.**

Programom potpore poljoprivredi i ruralnom razvoju Općine Babina Greda utvrđuju se Mjere za unapređenje poljoprivrede i ruralnog razvoja, temeljem kojega se iz proračuna Općine Babina Greda dodjeljuju bespovratna financijska sredstva i potiču ulaganja u razvoj ruralnog prostora. Programom se uređuju uvjeti i kriteriji za ostvarivanje potpora u realizaciji projekata u poljoprivredi.

**Članak 2.**

Pojedini pojmovi u smislu ovog programa imaju sljedeće značenje:

1. „Poljoprivredni proizvodi“ odnosi se na sve poljoprivredne proizvode obuhvaćene dodatkom I. Ugovora o funkcioniranju EU uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000,
2. „Primarna poljoprivredna proizvodnja“ je proizvodnja primarnih poljoprivrednih proizvoda na poljoprivrednom zemljištu ili proizvodnja proizvoda u stočarstvu navedenih u Dodatku I. Ugovora o funkcioniranju EU bez primjene dodatnih postupaka kojima bi se promijenila priroda tih proizvoda,
3. „Fizičkim i pravnim osobama“u smislu ovoga Programa smatraju se:

* j.d.o.o.,
* d.o.o.,
* zadruga,
* obrt,
* o.p.g.
* p.g.

1. „Korisnicima“ Programa potpore poljoprivredi i ruralnom razvoju na području Općine Babina Greda za 2022. godinu u smislu ovoga Programa smatraju se:

Fizičke i pravne osobe definirana stavkom 3. ovog članka upisane u Upisnik poljoprivrednih gospodarstava/Registar uzgajivača domaćih životinja pri HAPIH/Registar pčelara i pčelinjaka pri HPS na području Općine Babina Greda, koji sva ulaganja financirana sredstvima ovoga Programa implementiraju na području iste.

**Članak 3.**

Potpora se dodjeljuje u obliku bespovratnih financijskih sredstava za provođenje aktivnosti sukladno Mjerama unutar ovog Programa na području Općine Babina Greda.

Potpore obuhvaćene ovim Programom ne obuhvaćaju: potpore kojima je iznos određen temeljem cijene ili količine proizvoda stavljenih na tržište, potpore za djelatnosti povezane s izvozom prema trećim zemljama ili zemljama članicama EU, odnosno potpore koje su u izravnoj vezi s izvezenim količinama, uspostavom ili djelovanjem distribucijske mreže ili drugim tekućim izdatcima koji su povezani s izvoznom djelatnošću kao i potpore koje se uvjetuju uporabom domaćih umjesto uvoznih proizvoda.

**Članak 4.**

Ciljevi ovog programa su:

1. Potaknuti razvoj poljoprivrede, potaknuti investicije u energetskim priključcima, povećanju prinosa navodnjavanjem poljoprivrednih površina kao i poticanje dohodovnijih vrsta poljoprivredne djelatnosti (povrtlarstvo, cvjećarstvo), analiza tla.
2. Doprinijeti ostvarenju rezultata postavljenih Strategijom pametnog sela Općine Babina Greda 2021 – 2027.

POTPORE U POLJOPRIVREDI

**Članak 5.**

Mjere predviđene ovim Programom su:

MJERA 1 - Potpora novih energetskih priključaka na zgradama poljoprivredne namjene

MJERA 2 – Potpora pčelarstvu

MJERA 3 – Potpora za uzgoj jednogodišnjeg bilja (povrća i cvijeća), sjemena i sadnog materijala

MJERA 4 – Potpora podizanju novih i rekonstrukciji postojećih višegodišnjih nasada

MJERA 5 – Potpora analize tla poljoprivrednog zemljišta

**Članak 6.**

Maksimalan iznos potpore koji se jednom prijavitelju može dodijeliti u trogodišnjem razdoblju iz svih Mjera kumulativno, za tekuću i dvije prethodne godine, iznosi 15.000,00 eura. Prilikom izračuna za postizanje ovog praga uzimaju se u obzir sve potpore male vrijednosti neovisno o instrumentu i razini s koje je potpora primljena. Ukoliko je prijavitelj ostvario potporu male vrijednosti iz drugih izvora u trogodišnjem razdoblju potpora dodijeljena iz ovog Programa biti će umanjena ukoliko suma dobivenih i dodijeljenih potpora prelazi 15.000,00 eura. Prilikom podnošenja zahtjeva za potporu korisnik je dužan priložiti izjavu o primljenim državnim potporama u prethodne 3 godine do trenutka prijave na natječaj, u skladu su uredbom 1408/2013. Potpore dodijeljene putem ovoga programa predstavljaju državnu potporu male vrijednosti (de minimis) u skladu s tumačenjem Uredbe 1408/2013 i navedena izjava od strane davatelja potpore će biti sastavni dio odluke o dodjeli sredstava.

**Članak 7.**

Maksimalni godišnji iznos potpore dodijeljen Programom potpore poljoprivredi i ruralnom razvoju na području Općine Babina Greda u 2022. godini po prijavitelju ne smije prelaziti 35.000,00kn.

**Članak 8.**

Svaki korisnik može koristiti u 2022. godini najviše 2 Mjere.

OPĆE OBVEZE

**Članak 9.**

Korisnici definiran člankom 2. stavak 4. obvezuju se na ispunjavanje Općih obveza:

* Dokaz o implementaciji sredstava dobivenih ovim programom na području Općine Babina Greda,
* održavanje funkcije/statusa/dobara ostvarenih ovim Programom najmanje 2 godine od dana potpisivanja Ugovora o dodjeli potpore;
* Uz zahtjev za dodjelu potpore Korisnik definiran člankom 2. stavak 4. obvezuju se dostaviti ponude/predračune/račune/ugovore/rješenja temeljem kojih traži potporu;
* Korisnik, definiran člankom 2. stavak 4., je obvezan najdulje do 31.12. 2022. godine, dostaviti davatelju potpore izvješće o utrošku dodijeljenih sredstava. Uz izvješće dostavljaju se računi/ugovori/rješenja i potvrde o uplati po istima.
* u slučaju neispunjavanja obveza Korisnik, definiran člankom 2. stavak 4., je obvezan vratiti dodijeljena sredstva.

**Članak 10.**

**MJERA 1**

Potpora energetskih priključaka

**CILJ:**

Potpora novih energetskih priključaka na zgradama poljoprivredne namjene

* **IZNOS POTPORE:**
* sufinancirati će se 70% opravdanih/prihvatljivih troškova
* Maksimalno **20.000,00 kn** po Korisniku definiranom člankom 2. stavak 4.

**PRIHVATLJIVI TROŠKOVI**

* Radovi na novom priključku električne energije na zgradama poljoprivredne namjene, i novi priključak električne energije na zgradama poljoprivredne namjene.
* Prihvatljivi su troškovi nastali nakon 01. siječnja, 2022. godine.

**KORISNICI:**

Korisnik definiran člankom 2. stavak 3.

**OBVEZE KORISNIKA:**

Korisnici definirani člankom 2. stavak 4. obvezuju se na ispunjavanje Općih obveza definiranih člankom 9.

**Članak 11.**

**MJERA 2**

Potpora pčelarstvu

**CILJ:**

Održavanje i razvoj pčelarstva, očuvanje selekcioniranih pasmina pčelinjih zajednica, te jačanje pčelarskog tržišta (med, propolis, pelud, matična mliječ, cvjetni prah, vosak…).

**IZNOS POTPORE:**

* sufinancirati će se 70% opravdanih/prihvatljivih troškova
* maksimalno  **10.000,00 kn** po Korisniku definiranom člankom 2. stavak 4.

**PRIHVATLJIVI TROŠKOVI**

Sufinanciranje troškova nabave nove pčelarske opreme u području pčelarstva:

* nabava selekcioniranih rojeva i matica od registriranih uzgajivača,
* košnica,
* pčelarske opreme,
* ambalaže za med,
* oprema za fizičku zaštitu košnica,
* ostala pčelarska oprema i materijali.
* Prihvatljivi su troškovi nastali nakon 01. siječnja, 2022. godine.

**KORISNICI:**

* Korisnici iz članka 2. stavak 4. koji su upisani ili koji se obvezuju upisati u Registar pčelara i pčelinjaka (HPS) i Registar farmi (HAPIH).

**OBVEZE KORISNIKA:**

Uz Opće obveze definirane člankom 9. Korisnik definiran člankom 2. stavak 4. obvezuje se na prilaganje:

* dokaz da je podnositelj upisan u Registar pčelara i pčelinjaka (HPS);
* dokaz o upisu u Registar farmi/JRDŽ (HAPIH);
* potvrdu o kupnji od registriranih uzgajivača;
* dokaz o implementaciji sredstava (fotografije).

**Članak 12.**

**MJERA 3**

Potpora za uzgoj povrća - jednogodišnjeg bilja (povrća i cvijeća), sjemena i sadnog materijala

**CILJ MJERE:**

* potaknuti razvoj povrtlarstva na području Općine Babina Greda;
* potaknuti porast prihoda poljoprivrednih gospodarstava sjetvom dohodovnijih kultura
* **IZNOS POTPORE:**
* sufinancirati će se 70% opravdanih/prihvatljivih troškova
* ukupni prihvatljivi troškovi iznose do **15.000,00 kn** po Korisniku definirani člankom 2. stavak 4. u jednoj kalendarskoj godini.

**PRIHVATLJIVI TROŠKOVI**

Sufinanciranje troškova :

- nabavka sjemenskog i sadnog materijala,

-opreme za navodnjavanje i gnojidbu,

-opreme za pripremu tla prije sjetve i sadnje,

- opreme i uređaja za sjetvu i sadnju, te berbu jednogodišnjeg bilja,

- za nabavku ambalaže.

Prihvatljivi su troškovi nastali nakon 01. siječnja, 2022. godine.

**KORISNICI:**

* Korisnici definirani člankom 2. stavak 4.

**OBVEZE KORISNIKA:**

Uz Opće obveze definirane člankom 9. Korisnik definiran člankom 2. stavak 4. obvezuje se na prilaganje:

* dokaza o vlasništvu za pojedinu k.č. (posjedovni list/vlastovnica/ugovor o najmu najmanje na 3 godine).

**Članak 13.**

**MJERA 4**

Potpora podizanju novih i rekonstrukciji postojećih višegodišnjih nasada

**CILJ MJERE:**

Mjerom se nastoji povećati poljoprivrednu proizvodnju na području Općine Babina Greda kroz povećanjem poljoprivrednih površina pod višegodišnjim nasadima.

**IZNOS POTPORE:**

* sufinancirati će se 70% opravdanih/prihvatljivih troškova,
* iznos potpore iz ove mjere prihvatljiva je u iznosu najviše do **15.000,00 kuna** po Korisniku definirani člankom 2. stavak 4. u jednoj kalendarskoj godini.

**PRIHVATLJIVI TROŠKOVI**

- priprema terena (podrivanje, gnojidba),

- podizanje višegodišnjih nasada (nabava certificiranog sadnog materijala),

- mehanizacija za obradu nasadom posađenih površina (kosilica, malčer),

- oprema za višegodišnje nasade uključujući konstrukciju nasada

stupovi,kolci,zateg,žica,žičano pletivo za ogradu, držači sadnica,vezice i dr.),

- oprema za sustav za navodnjavanje uključujući izgradnju bunara,

- oprema za berbu, sortiranje i pakiranje vlastitih proizvoda.

Prihvatljivi su troškovi nastali nakon 01. siječnja, 2022. godine.

**KORISNICI:**

Korisnici definirani člankom 2. stavak 4.

**OBVEZE KORISNIKA:**

Uz Opće obveze definirane člankom 9. Korisnik definiran člankom 2. stavak 4. obvezuje se na prilaganje:

* dokaza o vlasništvu za pojedinu k.č. (posjedovni list/vlastovnica/Ugovor o najmu najmanje na 3 godine).

**Članak 14.**

**MJERA 5**

Potpora analize tla poljoprivrednog zemljišta

**CILJ:**

Potpora izrade analize tla poljoprivrednog zemljišta

* **IZNOS POTPORE:**
* sufinancirati će se 50% opravdanih/prihvatljivih troškova
* Maksimalno **2.000,00 kn** po Korisniku definiranom člankom 2. stavak 4.

**PRIHVATLJIVI TROŠKOVI**

* Troškovi analize tla poljoprivrednog zemljišta.
* Prihvatljivi su troškovi nastali nakon 01. siječnja, 2022. godine.

**KORISNICI:**

Korisnik definiran člankom 2. stavak 3.

**OBVEZE KORISNIKA:**

Korisnici definirani člankom 2. stavak 4. obvezuju se na ispunjavanje Općih obveza definiranih člankom 9.

NAČIN I UVJETI PODNOŠENJA ZAHTJEVA ZA POTPORU

**Članak 15.**

Podnositelj prijave mora biti registriran najmanje tri mjeseca do trenutka podnošenja prijave. Trošak PDV-a prihvatljiv je za korisnike koji nisu u sustavu PDV-a, a neprihvatljiv trošak je za korisnike koji jesu u sustavu PDV-a.

**Članak 16.**

Sredstva se dodjeljuju korisnicima do iskorištenja predviđenih proračunskih sredstava za tekuću godinu.

**Članak 17.**

Nakon donošenja Pravilnika o provedbi programa „Poticanja potpore poljoprivredi i ruralnom razvoju Općine Babina Greda za 2022. godinu“, općina će raspisati Javni poziv za dodjelu bespovratnih sredstava,

Pravilnikom o provedbi programa te Javnim pozivom za dodjelu bespovratnih sredstava utvrditi će se kriteriji koje potencijalni korisnici sredstava moraju ispuniti kako bi se natjecali za bespovratna sredstva, zatim kriteriji odabira/ocjene zaprimljenih projektnih prijava kao i dokumentacija potrebna za prijavu projektnih prijedloga.

**Članak 18.**

Zahtjevi se za 2022. godinu mogu podnositi zaključno s 30. studenoga. 2022. godine.

DONOŠENJE ODLUKE O ODABIRU I STUPANJE NA SNAGU

**Članak 19.**

Općinski načelnik raspisuje natječaj. Prijava na natječaj podnosi se Jedinstvenom upravnom odjelu sukladno Programu potpore poljoprivredi i ruralnom razvoju na području Općine Babina Greda.

KRITERIJI DODJELE

**Članak 20.**

Dopuštenost potpore sukladno Programu ocjenjuje povjerenstvo za ocjenu prijava koje se sastoji od 3 osobe.

Povjerenstvo za ocjenu prijava imenuje Općinski načelnik.

Općinski načelnik donosi Odluku o dodjeli sredstava na prijedlog Povjerenstva.

Temeljem odluke o dodjeli bespovratnih sredstava Općinski načelnik potpisuje Ugovor s Korisnikom.

**Članak 21.**

Općinsko vijeće ovlašćuje Općinskog načelnika za donošenje odluke, Pravilnika o provedbi programa i potpisivanje Ugovora iz članka 20. stavak 4. ovog Programa.

MJERE OSIGURANJA

**Članak 22.**

Nakon zaprimanje odluke o dodjeli potpore za iznose veće od 5.000,00 kn u roku od 8 dana od potpisivanja Ugovora o dodjeli potpore, korisnik je dužan davatelju potpore dostaviti bjanko zadužnicu ovjerenu kod javnog bilježnika koja pokriva iznos dodijeljene potpore. Ukoliko se korisnik tokom provedbe ne pridržava preuzetih obveza ili na bilo koji način prekrši odredbe ovog Pravilnika davatelj potpore će ostvariti povrat već isplaćenih sredstava putem zadužnice i obustaviti daljnju dodjelu i isplatu potpore prema korisniku.

**Članak 23.**

Ovaj Program stupa na snagu osmog dana od dan objave u Službenom vjesniku Vukovarsko-srijemske županije.

**Predsjednik Općinskog vijeća**

Tomo Đaković